സാന്റാ മരിയ ഫസ്റ്റ് ലുക്ക് ടൈറ്റില് പോസ്റ്റര് പുറത്ത് ഒരിടവേളയ്ക്കു ശേഷം ബാബു ആന്റണി വീണ്ടും നായകവേഷത്തില് Begin typing your search... X ബാബു ആന്റണിയെ പ്രധാന കഥാപാത്രമാക്കി നവാഗത സംവിധായകന് വിനു വിജയ് ഒരുക്കുന്ന സാന്റാ മരിയയുടെ ഫസ്റ്റ്ലുക്ക് ടൈറ്റില് പോസ്റ്റര് റിലീസ് ചെയ്തു. ഡോണ് ഗോഡ്ലി പ്രൊഡക്ഷന്സിന്റെ ബാനറില് ലീമോന് ചിറ്റിലപ്പിള്ളിയാണ് ചിത്രം നിര്മ്മിക്കുന്നത്. കഥ, തിരക്കഥ, സംഭാഷണം സംവിധായകനും, തിരക്കഥാകൃത്തുമായ അമല് കെ ജോബിയാണ്. മലയാള സിനിമയിലെ പ്രമുഖരായ നൂറോളം താരങ്ങള് ചേര്ന്നാണ് ഒരേസമയം സാന്റാ മരിയയുടെ ഫസ്റ്റ് ലുക്ക് പോസ്റ്റര് പുറത്തിറക്കിയത്. ഒരു കയ്യില് വീണയും, മറു കയ്യില് ചോര വാര്ന്ന ചുറ്റികയുമായി ഒരു സോഫയില് ഇരിക്കുന്ന സാന്റയാണ് പോസ്റ്ററിലുള്ളത്. ചിത്രത്തിന്റെ പോസ്റ്റര് ഇതിനോടകം തന്നെ സോഷ്യല് മീഡിയയില് തരംഗമായി മാറിയിട്ടുണ്ട്. ഒരു ക്രിസ്മസ് സീസണില്, കൊച്ചി നഗരത്തില് അപ്രതീക്ഷിതമായി സംഭവിക്കുന്ന ചില കൊലപാതകങ്ങളും, അതേ തുടര്ന്ന് പൊലീസും, മാധ്യമപ്രവര്ത്തകരും തമ്മില് പരസ്പരം ഉണ്ടാകുന്ന ശത്രുതയും, തുടര്ന്ന് ഉണ്ടാകുന്ന സംഭവവികാസങ്ങളുമാണ് സാന്റാ മരിയ. ചിത്രത്തില് മാധ്യമപ്രവര്ത്തകന്റെ വേഷത്തിലാണ് ബാബു ആന്റണി എത്തുകയെന്നാണ് അണിയറയില് നിന്നും ലഭിച്ച റിപ്പോര്ട്ടുകള്. ബാബു ആന്റണിയെ കൂടാതെ ഇര്ഷാദ്, അലന്സിയര്, റോണി ഡേവിഡ് രാജ്, വിജയ് നെല്ലിസ്, മഞ്ജു പിള്ള, അമേയ മാത്യു, ശാലിന് സോയ, ഇടവേള ബാബു, ശ്രീജയ നായര്, സിനില് സൈനുദ്ധീന് എന്നിവരാണ് മറ്റ് കഥാപാത്രങ്ങള്. ചിത്രത്തില് മലയാളത്തിലെ ഒരു സൂപ്പര് താരം അതിഥി വേഷത്തിലെത്തുമെന്നാണ് റിപ്പോര്ട്ടുകള് സൂചിപ്പിക്കുന്നത് . കൊച്ചിയിലും പരിസരപ്രദേശങ്ങളിലുമായി നവംബറില് ചിത്രീകരണം ആരംഭിക്കുന്ന ഈ സിനിമയുടെ ഛായാഗ്രഹകന് ഷിജു എം ഭാസ്കറാണ്. സംഗീത സംവിധാനം കേദാര്. നടി മഞ്ജു പിള്ളയുടെ സഹോദരനായ വിവേക് പിള്ള സഹസംവിധായകനായി പ്രവര്ത്തിക്കുന്ന ഈ ചിത്രത്തിന്റെ എഡിറ്റര് ജോസ് അറുകാലില് ആണ്. വസ്ത്രാലങ്കാരം സപ്ന ഫാത്തിമ , ചീഫ് അസ്സോസിയേറ്റ് കുടമാളൂര് രാജാജി , അസോസിയേറ്റ് ഡയറക്ടര് അമല്ദേവ് കെ ആര് , ക്രിയേറ്റീവ് കോണ്ട്രിബ്യൂഷന് അജ്മല് ഷാഹുല്, പ്രോജക്റ്റ് ഡിസൈനര് കിഷോര് ബാല , പ്രൊഡക്ഷന് കണ്ട്രോളര് വര്ഗീസ് പി സി, പ്രൊഡക്ഷന് ഏക്സികുട്ടീവ് അഫ്സല് സലീം, പ്രോജക്ട് കോ ഓര്ഡിനേറ്റര് മെപ്പു, അസിസ്റ്റന്റ് ഡയറക്ടര്മാര് ബിമല് രാജ്, അജോസ് മരിയന് പോള്, ദയ തരകന്, അശ്വിന് മധു, അഖില് നാഥ്. ഏറെ കാലത്തെ ഇടവേളക്ക് ശേഷം ബാബു ആന്റണി മലയാളത്തിലേക്ക് നായകനായി തിരിച്ചെത്തുന്ന ചിത്രമാണ് സാന്റാ മരിയ. നേരത്തെ പ്രശസ്ത സംവിധായകന് ഒമര് ലുലുവിന്റെ പവര് സ്റ്റാര് എന്ന സിനിമയില് ബാബു ആന്റണി നായകനായി എത്തുന്നു എന്ന വാര്ത്തയും സോഷ്യല് മീഡിയയില് വൈറലായിരുന്നു. TAGS: Popular X TAGS: